ഹൈറേഞ്ചില് വ്യാപക കൃഷിനാശം ചെറുതോണി : തോരാതെ പെയ്ത മഴയില് വാഴത്തോപ്പ്, കാമാക്ഷി, മരിയാപുരം, വാത്തിക്കുടി, കഞ്ഞിക്കുഴി പഞ്ചായത്തുകളില് വ്യാപകമായി കൃഷിനശിച്ചു. ഏലം, കുരുമുളക്, വാഴ, മരച്ചീനി, പച്ചക്കറികള്, ചേമ്ബ്, ചേന തുടങ്ങിയ വിളകളാണ് ഏറെയും നശിച്ചത്. ശക്തമായ മഴയില് താഴ്ന്നപ്രദേശങ്ങളില് വെള്ളം കയറിയാണ് കൃഷിനാശമുണ്ടായത്. പാണ്ടിപ്പാറ ഇരുകൂട്ടിയില് രണ്ട് വീടുകള്ക്ക് മുകളിലേക്ക് മണ്ണിടിഞ്ഞുവീണതിനെ തുടര്ന്ന് വീട്ടുകാരെ മാറ്റിപ്പാര്പ്പിച്ചു. കൈനാനിപ്പടി ചെമ്ബകപ്പാറ റോഡില് മൂന്ന് ഇടങ്ങളില് മണ്ണിടിഞ്ഞ് ഗതാഗതം തടസ്സപ്പെട്ടു. വാത്തിക്കുടി പഞ്ചായത്തിലെ പടമുഖം, വാത്തിക്കുടി മേഖലകളിലും, കാമാക്ഷി പഞ്ചായത്തിലെ കാമാക്ഷി, പാറക്കടവ് മേഖലകളിലുമാണ് ഏറെയും കൃഷിനാശമുണ്ടായത്.അടിമാലികുമളി ദേശീയപാതയില് നിരവധി സ്ഥലത്ത് മണ്ണിടിഞ്ഞു. ചെറുതോണി കുളമാവ് റോഡില് മണ്ണിട്ടിഞ്ഞുവീണും മരം ഒടിഞ്ഞുവീണും രണ്ടിടങ്ങളില് ഗതാഗതം തടസ്സപ്പെട്ടു.പ്രകാശ് കരിക്കിന്മേട് ഇല്ലിമൂട്ടില് ഡോമിനിക്കിന്റെ വീടിന്റെ വയറിങ് ഇടിമിന്നലേറ്റ് കത്തിനശിച്ചു.The post ഹൈറേഞ്ചില് വ്യാപക കൃഷിനാശം first appeared on MalayalamExpressOnline.